Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2012/007 IT/VDC Technologies, Italia) /* COM/2014/0119 final */





PERUSTELUT Vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[1] 12 artiklassa sallitaan se, että Euroopan globalisaatiorahastosta (EGR) voidaan ottaa vuosittain käyttöön enintään 150 miljoonaa euroa (vuoden 2011 hintoina) ylittämällä rahoituskehyksen asianomaisten otsakkeiden enimmäismäärät. Rahastosta sellaisille hakemuksille, jotka esitettiin 31. joulukuuta 2013 mennessä, myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Italia toimitti 31. elokuuta 2012 hakemuksen EGF/2012/007 IT/VDC Technologies EGR:n rahoitustuen saamiseksi sen jälkeen, kun VDC Technologies SpA ja yksi sen tavarantoimittaja oli vähentänyt työntekijöitä Italiassa. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2012/007 Jäsenvaltio || Italia 2 artikla || a alakohta Ensisijainen yritys || VDC Technologies SpA Toimittajat ja jatkojalostajat || 1 Viiteajanjakso || 26.2.2012–25.6.2012 Yksilöllisten palvelujen tarjoamisen aloittamispäivä || 30.11.2012 Hakemuksen päivämäärä || 31.8.2012 Työntekijävähennykset viiteajanjaksolla || 1 164 Työntekijävähennykset ennen viiteajanjaksoa ja sen jälkeen || 54 Tukikelpoiset työntekijävähennykset yhteensä || 1 218 Toimenpiteisiin osallistuvien vähennettyjen työntekijöiden määrä || 1 146 Yksilöllisten palvelujen kustannukset euroina || 5 698 620 EGR:n täytäntöönpanokustannukset[3] euroina || 323 350 EGR:n täytäntöönpanokustannukset prosentteina || 5,4 % Kokonaisbudjetti euroina || 6 021 970 EGR:n tuki euroina (50 %) || 3 010 985 1. Hakemus esitettiin komissiolle 31. elokuuta 2012, ja sitä täydennettiin lisätiedoin 6. syyskuuta 2013 asti. 2. Hakemus täyttää asetuksen (EY) N:o 1927/2006 2 artiklan a alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys 3. Kyseiset yritykset ovat VDC Technologies SpA ja sen tavarantoimittaja Cervino Technologies Srl, joka on 100-prosenttisesti yrityksen VDC Technologies SpA tytäryhtiö. VDC Technologies SpA valmisti televisiovastaanottimia ja televisiomonitoreita ja -näyttöjä sekä ilmastointilaitteita. Cervino Technologies Srl valmisti televisiovastaanottimissa ja televisiomonitoreissa ja -näytöissä käytettäviä muovipuristeita. Kyseiset toimialat luokitellaan kuuluviksi NACE-luokituksen[4] kaksinumerotasoille 26 ”Tietokoneiden sekä elektronisten ja optisten tuotteiden valmistus” ja 27 ”Sähkölaitteiden valmistus”. 4. Osoittaakseen yhteyden työntekijöiden vähentämisten ja globalisaatiosta johtuvien maailmankaupan huomattavien rakenteellisten muutosten välillä Italia toteaa, että kyseiset alat ovat EU:ssa kärsineet vakavista talouden häiriötiloista kolmansista maista ja erityisesti Kiinasta peräisin olevan tiukentuneen kilpailun takia. 5. Vuosien 2008 ja 2011 välillä kansainvälisen ulkomaankaupan tavaranimikkeistön (SITC)[5] kaksinumerotasolle 76 ”Tietoliikennelaitteet, kuvan- ja äänentallennus ja ‑toistolaitteet” luokiteltava tuonti Kiinasta EU-27-maihin kasvoi 18,7 prosenttia. Samalla ajanjaksolla Kiinan osuus EU-27-maihin suuntautuvasta tämänkaltaisten tuotteiden tuonnista kasvoi 44,0 prosentista 52,2 prosenttiin.[6] Tällä maailmankaupan muutoksella voidaan katsoa olleen merkittävä vaikutus työllisyyteen, koska tietokoneiden sekä elektronisten ja optisten tuotteiden valmistuksesta on EU:ssa hävinnyt noin 121 000 työpaikkaa ajanjaksolla 2008–2011, mikä merkitsee 7 prosentin vähennystä.[7] Työntekijävähennysten määrän ja 2 artiklan a alakohdan mukaisten kriteerien täyttymisen osoittaminen 6. Italian hakemus perustuu asetuksen (EY) N:o 1927/2006 2 artiklan a alakohdan mukaiseen toimintakriteeriin, jossa edellytetään vähintään 500 työntekijän vähentämistä neljän kuukauden aikana jäsenvaltiossa sijaitsevasta yhdestä yrityksestä, mukaan luettuna työntekijät, jotka vähennetään sen tavarantoimittajien ja jatkojalostajien palveluksesta. 7. Hakemuksesta ilmenee, että VDC Technologies -yrityksessä vähennettiin 1 164 työntekijää neljän kuukauden viiteajanjakson aikana 26.2.2012–25.6.2012. Lisäksi osana samaa joukkoirtisanomista vähennettiin 54 työntekijää viiteajanjakson ulkopuolella. Kaikki nämä työntekijävähennykset on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. Selvitys työntekijävähennysten ennakoimattomasta luonteesta 8. Italian viranomaisten mukaan VDC Technologies SpA oli vuoden 2007 ja vuoden 2009 lopun välillä ollut yksi suurimpia televisiovastaanottimien tuottajia EU:ssa määrällisesti mitattuna, mutta vuoden 2009 lopulla se lakkautti pysyvästi koko tuotantotoimintansa tehtaallaan Anagnissa (Frosinone) ja sen työntekijät pääsivät mukaan cassa integrazione guadagni (CIG) -järjestelmään[8]. Italian viranomaisten mukaan tämä tilanne johtui useista tekijöistä, kuten plasmanäyttötelevisioiden kysynnän supistumisesta nestekidenäyttöjen hyväksi, euron ja dollarin epäsuotuisasta vaihtokurssista vuodesta 2008 alkaen ja televisiovastaanottimien markkinahintojen laskusta osittain sen vuoksi, että valmistuskustannukset ovat laskeneet. 9. Yrityksen elvyttämiseksi ryhdyttiin toimiin, ja neuvottelut VDC Technologies SpA:n ostamisesta käynnistettiin vuosina 2010 ja 2011 mahdollisen ostajan kanssa. Koska sopimukseen ei kuitenkaan päästy VDC Technologies SpA:n velkojien kanssa, se julistettiin konkurssiin 25. kesäkuuta 2012. Cervino Technologies Srl julistettiin konkurssiin 5. syyskuuta 2012. Työntekijöitä vähentävät yritykset ja tuen kohteena olevat työntekijät 10. Hakemus koskee 1 218:aa vähennettyä työntekijää (1 164 yrityksen VDC Technologies SpA ja 54 yrityksen Cervino Technologies Srl palveluksesta). 11. Italian viranomaiset ovat arvioineet, että 1 146 vähennettyä työntekijää osallistuu koordinoituun yksilöllisten palvelujen pakettiin. 12. Tuen kohteena olevat työntekijät voidaan jaotella seuraavasti: Ryhmä || Lukumäärä || Prosenttiosuus Miehiä || 1 057 || 92,2 Naisia || 89 || 7,8 EU:n kansalaisia || 1 145 || 99,9 Muun kuin EU-valtion kansalaisia || 1 || 0,1 15–24-vuotiaita || 0 || 0,0 25–54-vuotiaita || 713 || 62,2 55–64-vuotiaita || 432 || 37,7 Yli 64-vuotiaita || 1 || 0,1 13. Tuen kohteena olevista työntekijöistä 69 kärsii pitkäaikaisesta terveysongelmasta tai toimintarajoitteesta. 14. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Asiantuntijat || 1 097 || 95,7 Avustavat toimistotyöntekijät || 27 || 2,4 Palvelu- ja myyntityöntekijät || 22 || 1,9 15. Asetuksen (EY) N:o 1927/2006 7 artiklan mukaisesti Italia on vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 16. Yritysten VDC Technologies SpA ja Cervino Technologies Srl laitokset, joissa työntekijävähennykset tehtiin, sijaitsevat NUTS 3 -tason alueella ITI45 Frosinone NUTS 2 -alueella ITI4 Lazio. 17. Toimenpiteiden täytäntöönpanosta vastaavat viranomaiset ovat Italian työvoima- ja sosiaaliministeriö ja Lazion aluehallinto (työvoimapolitiikan ja ohjaus- ja koulutusjärjestelmien pääosasto). 18. Italian viranomaiset ovat perustaneet paikallisen tukiverkoston, joka muodostuu paikallisten ja alueviranomaisten (kunnat, maakunta, alue), ammattiyhdistysten (CGIL USB, CISL, UIL, UGL) ja työnantajajärjestöjen edustajista. Työntekijävähennysten odotettu vaikutus paikalliseen, alueelliseen tai koko maan työllisyyteen 19. Italian viranomaisten mukaan globalisaatio on vaikuttanut voimakkaasti taloudelliseen toimintaan ja työllisyyteen Lazion alueella. Alueen BKT väheni vuonna 2011 –0,3 prosenttia[9], ja vuoden 2012 alkupuoliskon tiedot osoittavat alueen tärkeimpien teollisuudenalojen viennin vähentyneen (–28,3 prosenttia öljytuotteiden osalta, –19 prosenttia liikennevälineiden osalta, –6,3 prosenttia kemian tuotteiden osalta ja –0,7 prosenttia elektroniikan osalta[10]). Lazion alueen kokonaistyöllisyys supistui –0,2 prosenttia vuonna 2011 ja –0,7 prosenttia vuoden 2012 ensimmäisellä neljänneksellä. Lazion työttömyysaste on noussut 8,5 prosentista vuonna 2009 10,8 prosenttiin vuonna 2012[11]. 20. Tämän taloudellisen tilanteen vaikutusten rajoittamiseksi Italian viranomaiset ovat käyttäneet laajasti CIG:n kaltaisia välineitä. Italian viranomaisten mukaan vuoden 2012 seitsemän ensimmäisen kuukauden aikana CIG:n kokonaistuki kasvoi 31 prosenttia Lazion alueella, mikä oli enemmän kuin koko Italiassa. Frosinonen maakunnassa teollisuuden osalta käytetyt tunnit lisääntyivät merkittävästi (1,9 miljoonasta 3,9 miljoonaan). 21. Työntekijävähennykset on näin ollen toteutettu sellaisella alueella ja paikkakunnalla, jossa teollisuuden työntekijöiden lukumäärä on supistumassa. Italian viranomaiset odottavat työntekijävähennysten vaikuttavan erittäin kielteisesti alueen työmarkkinoihin ja heikentävän alueen taloudellista tilannetta erityisesti yrityksen tavarantoimittajien keskuudessa. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 22. Kaikki seuraavassa lueteltavat toimenpiteet muodostavat yhdessä koordinoidun yksilöllisten palvelujen paketin, jonka tavoitteena on vähennettyjen työntekijöiden integroituminen uudelleen työmarkkinoille: – Ammatillinen ohjaus / ammattitaidon arviointi (Orientamento professionale/bilancio di competenza): Kaikki tuen kohteena olevat työntekijät saavat henkilökohtaisia tiedotus-, neuvonta- ja opastuspalveluja paikallisilta työnvälitystoimistoilta, jotka toimivat työntekijöiden ja ammatillista ohjausta tarjoavien tahojen välisenä yhdyselimenä. – Koulutus (Formazione): Kaikki tuen kohteena olevat työntekijät osallistuvat koulutukseen aloilla ja alueilla, joilla on hyvät kehitysnäkymät ja jotka vastaavat työmarkkinoilla tunnustettuihin tarpeisiin. – Henkilökohtaiset palvelut (Servizi alla persona/Voucher di conciliazione): Ne työntekijät, jotka asuvat huolenpitoa tarvitsevien kanssa (kuten huollettavat lapset, vanhukset tai vammaiset), saavat enintään 1 000 euron suuruisen kertakorvauksen työntekijää kohden kattamaan hoitopalvelujen kulut. – Alueellisesta liikkuvuudesta maksettava korvaus (Bonus per la mobilità territoriale): Jos työntekijä pääsee töihin yli 100 kilometrin etäisyydellä hänen asuinpaikastaan sijaitsevaan yritykseen, hän saa muutto- ja matkakustannuksiinsa liikkuvuusavustusta enintään 5 000 euroa. Korvaus maksetaan ainoastaan esitettäessä todisteet aiheutuneista kustannuksista. Näiden varojen kohdentamisen valvomiseksi tehdään säännöllisiä tarkastuksia. – Yrittäjyyden tukeminen (Supporto all’imprendiorialità): Työntekijät voivat osallistua ehdotuspyyntöön liiketoimintahankkeen esittämiseksi. Lazion alueen yrityskeskus (BIC Lazio) valitsee tuettavat hankkeet, jotka saavat oikeudellista, hallinnollista, markkinointiin liittyvää ja taloudellista neuvontaa BIC Laziolta ja rahoitustukea enintään 2 000 euroa työntekijää kohden kattamaan perustamiskustannukset ja BIC Lazion tarjoamien palvelujen kustannukset. – Rekrytointikorvaus (Bonus assunzione): Yritykset, jotka ottavat vähennettyjä työntekijöitä töihin pysyvillä tai määräaikaisilla vähintään 24 kuukauden sopimuksilla, saavat 6 000 euron suuruisen rekrytointilisän työntekijää kohden. – Osallistumiskannustin (Indennità di partecipazione): Työnhaku- ja koulutustoimenpiteisiin osallistuvat työntekijät saavat keskimäärin 500 euron suuruisen osallistumiskannustimen kuukaudessa enintään neljän kuukauden ajan. Kannustimen määrä lasketaan aina sen mukaan, kuinka paljon kukin työntekijä on tosiasiallisesti osallistunut kyseisiin toimenpiteisiin. 23. EGR:n täytäntöönpanosta aiheutuvat kustannukset, jotka on sisällytetty hakemukseen asetuksen (EY) N:o 1927/2006 3 artiklan mukaisesti, kattavat valmistelu-, hallinnointi-, valvonta-, tiedotus- ja mainontatoimia. 24. Italian viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Italian viranomaiset arvioivat kokonaiskustannuksiksi 6 021 970 euroa, joista yksilöllisten palvelujen kustannukset ovat 5 698 620 euroa, ja EGR:n täytäntöönpanokustannuksiksi 323 350 euroa (5,4 prosenttia kokonaismäärästä). EGR:ltä haettu rahoitusosuus on yhteensä 3 010 985 euroa (50 prosenttia kokonaiskustannuksista). Toimet || Kohteena olevien työn­tekijöiden arvioitu lukumäärä || Arvioidut kustan­nukset kohteena olevaa työntekijää kohti (euroina) || Kustannukset yhteensä (EGR ja kansallinen yhteis­rahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Ammatillinen ohjaus / ammattitaidon arviointi (Orientamento professionale/bilancio di competenza) || 1 146 || 470 || 538 620 Koulutus (Formazione) || 1 146 || 2 000 || 2 292 000 Henkilökohtaiset palvelut (Servizi alla persona/Voucher di conciliazione) || 150 || 1 000 || 150 000 Alueellisesta liikkuvuudesta maksettava korvaus (Bonus per la mobilità territoriale) || 42 || 5 000 || 210 000 Yrittäjyyden tukeminen (Supporto all’imprendiorialità) || 300 || 2 000 || 600 000 Rekrytointikorvaus (Bonus assunzione) || 300 || 6 000 || 1 800 000 Osallistumiskannustin (Indennità di partecipazione) || 54 || 2 000 || 108 000 Yksilöllisten palvelujen kustannukset yhteensä || || 5 698 620 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 40 350 Hallinnointi || || 100 000 Tiedotus ja mainonta || || 35 000 Valvontatoimet || || 148 000 EGR:n täytäntöönpanokustannukset yhteensä || || 323 350 Arvioidut kokonaiskustannukset || || 6 021 970 EGR:n rahoitusosuus (50 % kokonaiskustannuksista) || || 3 010 985 25. Italia vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että mahdollinen päällekkäisrahoitus estetään. Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa 26. Italia aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 30. marraskuuta 2012. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 27. Italian viranomaisten mukaan kaikki asiassa mukana olevat työmarkkinaosapuolet osallistuivat kansallisten ja alueellisten viranomaisten tammikuussa 2013 järjestämään kokoukseen, jonka kuluessa keskusteltiin vähennettyjen työntekijöiden integroimiseksi uudelleen työmarkkinoille tähtäävistä toimista. Työmarkkinaosapuolten kokouksia järjestettiin kesäkuulle 2013 saakka, ja paikallinen tukiverkosto aktivoitiin toimintaan useiden paikallisten kumppaneiden myötävaikutuksella. 28. Italian viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 29. Italian viranomaisten hakemuksessa esitettiin seuraavat tiedot asetuksen (EY) N:o 1927/2006 6 artiklassa säädettyjen kriteerien täyttymisestä: · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 30. Italia on ilmoittanut komissiolle, että rahoitustuen hallinnoinnista vastaa kansallisella tasolla Italian työvoima- ja sosiaaliministeriö (aktiivisen ja passiivisen politiikan pääosasto), jonka sisällä yksi yksikkö (ufficio) toimii hallintoviranomaisena, toinen yksikkö todentamisviranomaisena ja kolmas yksikkö tarkastusviranomaisena. Lazion aluehallinto toimii hallinnoivan viranomaisen välittävänä elimenä aluetasolla. Hakemus sisältää yksityiskohtaisen kuvauksen hallinto- ja valvontajärjestelmästä, jossa vahvistetaan toimintaan kansallisella ja alueellisella tasolla osallistuvien organisaatioiden vastuut. Rahoitus 31. Italian hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 3 010 985 euroa, joka on 50 prosenttia kokonaiskustannuksista. Komission ehdotus rahastosta maksettavasta osuudesta perustuu Italian toimittamiin tietoihin. 32. Ottaen huomioon EGR:stä myönnettävän rahoitustuen enimmäismäärän neuvoston asetuksen (EU, Euratom) N:o 1311/2013 12 artiklan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä. 33. Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[12] 13 kohdan mukaisesti yhdessä ehdotetun päätöksen EGR:n varojen käyttöönotosta. 34. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2014 talousarvioon 2. joulukuuta 2013 tehdyn toimielinten sopimuksen 13 kohdan mukaisesti. Maksumäärärahojen lähteet 35. Käsillä olevan hakemuksen kohteena olevat 3 010 985 euroa katetaan EGR-budjettikohtaan vuoden 2014 budjetissa myönnetyistä määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2012/007 IT/VDC Technologies, Italia) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[13] ja erityisesti sen 12 artiklan 3 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[14] ja erityisesti sen 13 kohdan, ottavat huomioon Euroopan komission ehdotuksen[15] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013[16] 12 artiklassa säädetään. (3) Italia esitti 31 päivänä elokuuta 2012 hakemuksen EGR:n varojen käyttöönottamiseksi yrityksen VDC Technologies SpA ja sen yhden tavarantoimittajan työntekijävähennysten vuoksi ja täydensi hakemusta lisätiedoin 6 päivään syyskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 3 010 985 euroa. (4) EGR:stä olisi sen vuoksi otettava käyttöön varoja rahoitustuen antamiseksi Italian hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 3 010 985 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 884. [2] EUVL L 406, 30.12.2006, s. 1. [3] Asetuksen (EY) N:o 1927/2006 3 artiklan kolmannen kohdan mukaisesti. [4] Tilastollinen toimialaluokitus NACE Rev. 2. http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=FI&IntPcKey=&StrLayoutCode=HIERARCHIC [5] Kansainvälinen ulkomaankaupan tavaranimikkeistö, Rev. 4. http://unstats.un.org/unsd/publication/SeriesM/SeriesM_34rev4E.pdf [6] Lähde: Eurostat (online-datakoodi: DS_018995). [7] Lähde: Eurostat (online-datakoodi: lfsq_egan22d). [8] CIG-järjestelmä muodostuu kansallisen sosiaaliturvalaitoksen (Istituto Nazionale della Previdenza Sociale – INPS) myöntämästä rahallisesta etuudesta, jota maksetaan niille työntekijöille, joiden työskentelyn heidän työnantajansa on joutunut tilapäisesti keskeyttämään tai joiden työtunteja on vähennetty. [9] Lähde: ISTAT. [10] Lähde: Banca d’Italia. [11] Lähde: Eurostat. [12] EUVL C 373, 20.12.2013, s. 1. [13] EUVL L 406, 30.12.2006, s. 1. [14] EUVL C 373, 20.12.2013, s. 1. [15] EUVL C […], […], s. […]. [16] EUVL L 347, 20.12.2013, s. 884.